**Javni razpis za sofinanciranje mreže večnamenskih romskih centrov+**

Javni razpis za sofinanciranje mreže večnamenskih romskih centrov+ (v nadaljnjem besedilu: javni razpis) se izvaja v okviru cilja politike 4 »Bolj socialna in vključujoča Evropa za izvajanje evropskega stebra socialnih pravic« 7. prednostne naloge »Dolgotrajna oskrba in zdravje ter socialna vključenost«, specifičnega cilja ESO4.12 »Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki« Programa evropske kohezijske politike v obdobju 2021–2027 v Sloveniji.

**RAZPISNA DOKUMENTACIJA**

**UVOD**

Razpisna dokumentacija dopolnjuje besedilo Javnega razpisa za sofinanciranje mreže večnamenskih romskih centrov+ ter dodatno pojasnjuje naslednje elemente besedila javnega razpisa:

* Dodatna pojasnila glede načina izvedbe javnega razpisa
* Dodatna pojasnila glede kazalnikov
* Pogoji za kandidiranje na javnem razpisu in preverjanje izpolnjevanja pogojev,
* Merila za ocenjevanje projektov
* Seznam obrazcev in prilog

Prijavitelji in projektni partnerji so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

1. **DODATNA POJASNILA GLEDE NAČINA IZVEDBE JAVNEGA RAZPISA**

Predmet javnega razpisa je sofinanciranje projektov vzpostavitve in delovanja večnamenskih romskih centrov+ (v nadaljevanju: VNRC+), v katerih se bodo izvajale aktivnosti, namenjene krepitvi in izboljševanju socialno-ekonomskega položaja pripadnikov romske skupnosti v Republiki Sloveniji, dvigu kakovosti njihovega življenja, spodbujanju in krepitvi njihovega vključevanja v širšo skupnost ter vzpostavljanju zaupanja in sodelovanja z večinskim prebivalstvom.

Predvideno je sofinanciranje 5 (petih) projektov, in sicer predvidoma 1 (enega) v kohezijski regiji Zahodna Slovenija (v nadaljevanju: KRZS) in predvidoma 4 (štirih) v kohezijski regiji Vzhodna Slovenija (v nadaljevanju: KRVS).

V okviru sofinanciranih projektov se predvideva vzpostavitev in delovanje 10 (desetih) VNRC+, in sicer predvidoma 1 (enega) v KRZS in predvidoma 9 (devetih) v KRVS.

Posamezni VNRC+ bo vzpostavljen in bo deloval na območju vsaj ene od občin, kjer strnjeno živi romsko prebivalstvo in ki spada pod teritorialno pristojnost posameznih centrov za socialno delo (v nadaljevanju: CSD), kot je to razvidno iz spodnjih preglednic:

Preglednica št. 1: **Načrtovani VNRC+ v KRZS**

| **PRISTOJNI CSD** | **OBČINE, KJER STRNJENO ŽIVI ROMSKO PREBIVALSTVO** | **ŠTEVILO NAČRTOVANIH VNRC+** |
| --- | --- | --- |
| CSD LJUBLJANA | Ljubljana, Grosuplje, Ivančna Gorica | 1 |

Preglednica št. 2: **Načrtovani VNRC+ v KRVS**

| **PRISTOJNI CSD** | **OBČINE, KJER STRNJENO ŽIVI ROMSKO PREBIVALSTVO** | **ŠTEVILO NAČRTOVANIH VNRC+** |
| --- | --- | --- |
| CSD POSAVJE | Krško, Brežice | 1 |
| CSD DOLENJSKA IN BELA KRAJINA | Novo mesto, Škocjan, Šentjernej, Trebnje, Metlika, Črnomelj, Semič | 4 |
| CSD POMURJE | Murska Sobota, Beltinci, Puconci, Kuzma, Rogašovci, Šalovci, Tišina, Cankova, Lendava, Dobrovnik, Črenšovci, Turnišče | 2 |
| CSD OSREDNJA SLOVENIJA – ZAHOD | Kočevje, Ribnica | 2 |

V skladu z navedenim prijavitelj odda vlogo za projekt, ki predvideva vzpostavitev in delovanje VNRC+ na območju pod pristojnostjo določenega CSD, pri čemer upošteva, da je potrebno za območje pod pristojnostjo CSD Ljubljana oziroma CSD Posavje predvideti vzpostavitev in delovanje 1 VNRC+, za območje pod pristojnostjo CSD Pomurje oziroma CSD Osrednja Slovenija – Zahod 2 VNRC+, za območje pod pristojnostjo CSD Dolenjska in Bela krajina pa 4 VNRC+. V vlogi se določi lokacijo posameznega VNRC+, ki mora biti v občini, kjer strnjeno živi romsko prebivalstvo, medtem ko se izvajanje aktivnosti in vsebin za pripadnike romske skupnosti lahko predvidi tudi v drugih občinah. Pri projektih, ki predvidevajo vzpostavitev in delovanje dveh oziroma štirih VNRC+, se pri pripravi vloge upošteva tudi, da mora imeti vsak posamezni VNRC+ lokacijo v drugi občini.

1. **DODATNA POJASNILA GLEDE KAZALNIKOV**

Za doseganje opredeljenih ciljev morata biti v obdobju izvajanja projektov, izbranih v okviru predmetnega javnega razpisa, dosežena naslednja kvantificirana specifična kazalnika učinka in rezultata:

* **Specifični kazalnik učinka:** na ravni celotnega javnega razpisa se predvideva vzpostavitev in delovanje 10 VNRC+, in sicer predvidoma 1 v KRZS in predvidoma 9 v KRVS;

Kazalnik je dosežen, ko je VNRC+ vzpostavljen in začne delovati. Pri tem mora biti VNRC+ vzpostavljen na lokacijah, ki so določene v preglednicah št. 1 in št. 2 v poglavju 3 javnega razpisa. Prav tako mora VNRC+ zagotavljati ustrezne prostore in tehnično opremljenost, kot je to določeno v poglavju 7.3 javnega razpisa. Vsak VNRC+ mora imeti tudi ustrezne kadrovske zmogljivosti in zaposliti romskega svetovalca kot vodjo posameznega VNRC+ ter vsaj še dva pomočnika romskega svetovalca. V VNRC+ se morajo ob tem za ciljno skupino (pripadnike romske skupnosti) izvajati aktivnosti in vsebine, kot so določene v javnem razpisu.

* **Specifični kazalnik rezultata:** na ravni celotnega javnega razpisa se za pripadnike romske skupnosti predvideva izvedba 3600 skupinskih oblik aktivnosti, in sicer predvidoma 3240 v KRVS in predvidoma 360 v KRZS oziroma 360 na posamezni VNRC+.

Za potrebe tega javnega razpisa se za uspešno izvedeno delavnico ali drugo skupinsko obliko izvajanja aktivnosti šteje tista aktivnost, ki je izvedena v enem dnevu in traja najmanj 60 minut ter zajema udeležbo vsaj 6 pripadnikov romske skupnosti. Za spremljanje doseganja kazalnika se vodijo ustrezne evidence in liste prisotnosti, ob vsakem zahtevku za izplačilo pa je potrebno ministrstvu predložiti seznam izvedenih delavnic in drugih skupinskih oblik aktivnosti.

Prav tako je zaželeno, da prijavitelj oziroma projektno partnerstvo v vlogi opredeli tudi druge informacije, ki jih bo pri projektu zasledoval, kot so predvideno število vključenih pripadnikov romske skupnosti v aktivnosti VNRC+, predvideno število romskih družin, ki bodo vključene v redno in dlje časa trajajoče individualno delo, predvideno število vključenih romskih posameznikov v individualno delo, število izvedenih delavnic z manj kot 6 vključenimi, število delavnic z individualiziranim pristopom dela, število promocijskih akcij, kot so sodelovanje z lokalnim okoljem, prireditve, dan odprtih vrat itd.

1. **POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV**

Strokovna komisija bo preverila izpolnjevanje pogojev za kandidiranje na javnem razpisu za pravočasno prispele in formalno popolne vloge prijaviteljev. V primeru, da kateri izmed pogojev ni izpolnjen, se ocenjevanje po merilih ne izvede, vloga pa se zavrne.

Zahtevane pogoje prijavitelj in projektni partnerji dokazujejo na način, kot izhaja iz spodnje tabele:

|  |  |
| --- | --- |
| **POGOJ** | **DOKAZILO - NAČIN PREVERJANJA** |
| **PROJEKTNO PARTNERSTVO:** | |
| * Na javnem razpisu prijavitelj kandidira sam ali v projektnem partnerstvu z največ štirimi projektnimi partnerji - projektno partnerstvo sestavlja največ 5 (pet) pravnih oseb. | * Obrazec št. 1: Prijavnica. |
| **PRIJAVITELJ/PROJEKTNI PARTNER:** | |
| * Je pravna oseba zasebnega ali javnega prava s sedežem v Republiki Sloveniji, ki ima v ustanovitvenem aktu določeno neprofitno delovanje, premoženje, dobiček in presežke prihodkov nad odhodki uporablja za opravljanje osnovne dejavnosti oziroma ne deli dobička ali presežka prihodkov nad odhodki, temveč ga vlaga v razvoj dejavnosti. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. * Priloga št. 8: Ustanovitveni akt ali drug temeljni akt.   Preverljivo iz javno dostopnih evidenc (AJPES). |
| * Je pravna oseba, ki ima na dan prijave na javni razpis v ustanovitvenem aktu ali v drugem ustreznem temeljnem aktu registrirano vsaj eno izmed naslednjih dejavnosti: SKD 84.120 - Urejanje zdravstva, izobraževanja, kulturnih in drugih socialnih storitev, razen obvezne socialne varnosti; 85.520 – Izobraževanje, izpopolnjevanje in usposabljanje na področju kulture in umetnosti; SKD 85.590 – Drugje nerazvrščeno izobraževanje, izpopolnjevanje in usposabljanje; SKD 85.600 – Pomožne dejavnosti za izobraževanje; SKD 88.999 – Drugo drugje nerazvrščeno socialno varstvo brez nastanitve, ali je njeno delovanje na področju prijavljenih vsebin določeno v okviru ustanovitvenega akta ali drugega temeljnega akta organizacije.   POGOJ VELJA LE ZA PRIJAVITELJA | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Priloga št. 8: Ustanovitveni akt ali drug temeljni akt.   Preverljivo iz javno dostopnih evidenc (AJPES). |
| * Ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES). | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev.   Preverljivo iz javno dostopnih evidenc (AJPES). |
| * Ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Ima poravnane vse davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nima neporavnanih obveznosti v višini 50 EUR ali več in je predložil vse obračune davčnih odtegljajev za dohodke iz delovnega razmerja za zadnjih pet let do dneva oddaje vloge. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev.   Preverljivo iz javno dostopnih evidenc (FURS). |
| * Ni v stečajnem postopku, postopku prenehanja delovanja, postopku prisilne poravnave ali postopku likvidacije. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev.   Preverljivo iz javno dostopnih evidenc (AJPES). |
| * Nima neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev.   Preverljivo iz evidenc ministrstva. |
| * Za iste upravičene stroške, ki bodo predmet financiranja tega javnega razpisa, ni in ne bo dobil drugih javnih sredstev. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Odgovorne osebe pravne osebe prijavitelja in projektnega partnerja niso bile pravnomočno obsojene zaradi kaznivega dejanja v zvezi s svojim poklicnim ravnanjem. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev.   Preverljivo iz evidenc Ministrstva za pravosodje. |
| **SPLOŠNI POGOJI ZA PROJEKT:** | |
| * Izkazana je skladnost s cilji na ravni PEKP 2021–2027 ter s cilji in rezultati na ravni prednostne naloge 7 in specifičnega cilja ESO4.12, kot navedeno v poglavju 4 javnega razpisa. | * Obrazec št. 1: Prijavnica. |
| * Izkazan je prispevek k doseganju rezultatov in kazalnikov ESO4.12 specifičnega cilja prednostne naloge, kot navedeno v poglavju 4 javnega razpisa. | * Obrazec št. 1: Prijavnica. |
| * Projekt je realno izvedljiv in upošteva aktivnosti ter časovni in finančni okvir, določen v poglavjih 10, 11 in 12 javnega razpisa. | * Obrazec št. 1: Prijavnica. * Obrazec št. 2: Finančni načrt. |
| * Projekt vključuje ustrezno ciljno skupino, kot je določeno v poglavju 5 javnega razpisa. | * Obrazec št. 1: Prijavnica. |
| * Izkazana je skladnost s horizontalnimi načeli iz 9. člena Uredbe 2021/1060/EU – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno. | * Obrazec št. 1: Prijavnica. * Priloga št. 4 Kontrolni seznam za ukrep – DNSH. |
| **SPECIFIČNI POGOJI ZA PROJEKT:** | |
| * Prijavitelj oziroma projektno partnerstvo mora za vzpostavitev in delovanje VNRC+ zagotavljati ustrezne prostore, ki predstavljajo lokacijo VNRC+ na območjih, kot jih določata preglednica št. 1 in št. 2 v poglavju 3 javnega razpisa. Prostori posameznega VNRC+ se štejejo kot ustrezni, če je njihova uporabna kvadratura najmanj 20 m2, če omogočajo (so)uporabo toaletnih prostorov ter imajo na voljo vsaj 1 (en) računalnik z internetno povezavo. Prostori morajo biti urejeni in čisti ter imeti zagotovljeno dnevno svetlobo, zračenje in temperaturo v skladu s predpisi, ki urejajo varstvo pri delu, prav tako morajo biti dostopni gibalno oviranim osebam.\* | * Priloga št. 8: Kopija pogodbe o najemu prostora ali dokazilo o lastništvu ali drug pravni akt, iz katerega je razvidna ureditev medsebojnih pravic in obveznosti, vezanih na nepremičnino skupaj s kopijo tlorisa površine prostora, iz katerega je razvidna namembnost in kvadrature prostorov.     *(\* predloži se zahtevana dokazila za vsako posamezno lokacijo, kjer bo vzpostavljen VNRC+)* |
| * Prostori, v katerih se bo izvajal prijavljeni projekt, morajo biti uporabnikom na voljo celotno obdobje sofinanciranja, najmanj 5x na teden, v skupnem seštevku vsaj 40 ur tedensko, v času med 8. in 21. uro. Izjemoma se lahko to zmanjša oziroma prilagodi, in sicer v primeru praznikov, višje sile ali drugih nepredvidljivih situacij. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Prijavitelj oziroma projektno partnerstvo mora zagotavljati kadrovsko zmogljivost za izvedbo projekta, zato mora na projektu za vsak posamezni VNRC+ kot vodjo določiti romskega svetovalca, ki ima zaključeno najmanj 6/1. stopnjo izobrazbe (višja strokovna izobrazba, višješolska izobrazba (prejšnja), skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) in vsaj 2 (dve) leti izkušenj z delom z ranljivimi skupinami.\* | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. * Priloga št. 7: Življenjepis romskega svetovalca * Priloga št. 10: Dokazilo o izobrazbi romskega svetovalca   *(\* predloži se zahtevana dokazila za vsako posamezno lokacijo, kjer bo vzpostavljen VNRC+)* |
| * Prijavljeni projekt predvideva vzpostavitev in delovanje VNRC+ na način, kot je to določeno v poglavju 3 javnega razpisa. Pri tem upošteva vzpostavitev in delovanje ustreznega števila VNRC+, in sicer enega VNRC+ na območju pod teritorialno pristojnostjo CSD Ljubljana oziroma CSD Posavje, dveh VNRC+ na območju pod teritorialno pristojnostjo CSD Pomurje oziroma CSD Osrednja Slovenija – Zahod ter štirih VNRC+ na območju pod teritorialno pristojnostjo CSD Dolenjska in Bela krajina. Prav tako prijavljeni projekt, ki predvideva vzpostavitev in delovanje dveh ali štirih VNRC+, upošteva, da ima vsak posamezni VNRC+ v okviru tega projekta sedež v drugi občini. | * Obrazec št. 1: Prijavnica. |
| * Prijavljeni projekt mora vsebovati vsaj obvezne vsebine in aktivnosti s področij socialnega vključevanja, vključevanja v izobraževalne procese in na trg dela, celovite podpore družini, promocije zdravja in zdravega življenjskega sloga, kakovostnega preživljanja prostega časa in pridobivanja praktičnih veščin, razvoja kulturnih kompetenc in promocije romske kulture, družbene integracije in sodelovanja z lokalno skupnostjo, kot je to predvideno v poglavju 6 javnega razpisa. | * Obrazec št. 1: Prijavnica * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Prijavitelj ali projektno partnerstvo mora zagotoviti **brezplačno** izvajanje vseh vsebin in aktivnosti za pripadnike romske skupnosti, ki se bodo izvajale v okviru prijavljenega projekta. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Prijavitelj ali projektno partnerstvo mora voditi evidenco in dokumentacijo o delu s pripadniki ciljne skupine. Vso to dokumentacijo morajo hraniti skladno s predpisi o hrambi in varovanju osebnih podatkov. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Prijavitelj oziroma projektno partnerstvo bo zagotovilo delovanje posameznega vzpostavljenega VNRC+ ves čas trajanja projekta. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Prijavitelj oziroma projektno partnerstvo se zavezuje, da bo tekom trajanja projekta sodeloval pri morebitnih evalvacijah vsebin in aktivnosti projekta ter njihovih učinkov pri doseganju ciljev javnega razpisa. | * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev. |
| * Prijavitelj in, v primeru projektnega partnerstva, vsak projektni partner, imajo za prijavljeni projekt urejen pritožbeni postopek znotraj organizacije. | * Obrazec št. 1: Prijavnica * Obrazec št. 3: Izjava prijavitelja o izpolnjevanju in sprejemanju razpisnih pogojev. * Obrazec št. 4: Izjava projektnega partnerja o izpolnjevanju in sprejemanju razpisnih pogojev.   *V primeru izbora prijavitelja na javnem razpisu morajo prijavitelj in, v primeru projektnega partnerstva, vsak projektni partner, pritožbeni postopek urediti tudi z internim aktom in kopijo slednjega v roku 15 dni od podpisa pogodbe o sofinanciranju posredovati ministrstvu.* |

1. **MERILA ZA OCENJEVANJE PROJEKTOV**

Strokovna komisija bo formalno popolne ter pravočasno prispele vloge, ki izpolnjujejo vse pogoje za kandidiranje na javnem razpisu, ocenila na podlagi spodaj navedenih meril po ocenjevalni lestvici.

Člani strokovne komisije bodo, če ni določeno drugače, pri podeljevanju točk upoštevali naslednjo ocenjevalno lestvico:

|  |  |
| --- | --- |
| **Št. točk** | **Ocena** |
| **2** | povsem ustrezno |
| **1** | delno ustrezno |
| **0** | neustrezno/nesprejemljivo |

Največje skupno možno število doseženih točk je 28. V izbor za sofinanciranje se bodo uvrstili projekti, ki bodo zbrali vsaj 15 točk.

Točke so porazdeljene za posamezno merilo na naslednji način:

|  |  |  |
| --- | --- | --- |
| **MERILO** | ***OPIS MERILA*** | ***TOČKOVANJE*** |
| 1. **USTREZNOST PROJEKTA** |  | **Možnih največ 10 točk** |
| 1.1 Utemeljitev projekta | Projekt izkazuje poznavanje lokalnega okolja, kjer bo deloval VNRC+, prepoznava težave, s katerimi se soočajo tamkajšnji pripadniki ciljne skupine, in jasno predstavi, kako bo njegova izvedba pripomogla k blaženju oz. odpravljanju navedenih težav. | 0 – neustrezno/nesprejemljivo 1 – delno ustrezno  2 – povsem ustrezno |
| 1.2 Usklajenost projekta z namenom in cilji javnega razpisa | Navedeni cilji projekta so ustrezni, realno izvedljivi, preverljivi ter sledijo ciljem in namenu javnega razpisa. | 0 – neustrezno/nesprejemljivo 1 – delno ustrezno  2 – povsem ustrezno |
| 1.3 Opredelitev prepoznanih potreb oseb iz ciljne skupine in njihovo vključevanje v aktivnosti VNRC+ | V projektu so smiselno prepoznane potrebe podskupin ciljne skupine (predšolski in šoloobvezni otroci; najstniki oz. adolescenti; ženske (vseh generacij); družine; polnoletni (za delo sposobni) moški, druge prepoznane podskupine, ki jih prepozna prijavitelj), ki so opredeljene v prijavnici v točki št. 5.3. Navedeni so tudi načini vključevanja pripadnikov ciljne podskupine v aktivnosti VNRC+. Navedeni načini vključevanja upoštevajo specifične značilnosti podskupin ciljne skupine. | 0 – neustrezno/nesprejemljivo 1 – delno ustrezno  2 – povsem ustrezno |
| 1.4 Ustreznost in usklajenost projektnih aktivnosti | Načrtovane aktivnosti so jasno opredeljene in ustrezajo prepoznanim potrebam oseb iz ciljne skupine. Jasno je utemeljeno, kako bodo prispevale k reševanju prepoznanih potreb ciljne skupine oziroma krepitvi sodelovanja ter medsebojnega razumevanja z lokalno skupnostjo / večinskim prebivalstvom. | 0 – neustrezno/nesprejemljivo 1 – delno ustrezno  2 – povsem ustrezno |
| 1.5 Ustreznost metod dela | Predlagane metode dela so jasno opredeljene in bodo zagotovile doseganje zastavljenih ciljev javnega razpisa. Predlagane so nove/inovativne metode dela. Predvidene metode dela so prilagojene ciljni skupini. | 0 – neustrezno/nesprejemljivo 1 – delno ustrezno  2 – povsem ustrezno |
| 1. **IZVEDLJIVOST PROJEKTA** |  | **Možnih največ 6 točk** |
| 2.1 Realna izvedljivost in smiselno načrtovanje aktivnosti VNRC+ | Aktivnosti projekta so smiselno načrtovane, izvedljive ter razporejene čez celotno obdobje izvajanja projekta tako, da omogočajo doseganje ciljev projekta. | 0 – neustrezno/nesprejemljivo 1 – delno ustrezno  2 – povsem ustrezno |
| 2.2 Opredelitev tveganj za izvedbo projekta in ukrepov za njihovo odpravo | Prepoznana so kritična tveganja in problemi, ki bi lahko ogrozili izvedbo projekta/dejavnosti in predvideni jasno opredeljeni ukrepi za njihovo odpravo. | 0 – neustrezno/nesprejemljivo 1 – delno ustrezno  2 – povsem ustrezno |
| 2.3 Načrt vodenja in upravljanja projekta | V načrtu vodenja projekta je natančno in jasno predstavljena organizacijska struktura upravljanja, vodenja in koordinacije projekta. Ustrezno so pojasnjeni procesi odločanja v projektu. V primeru projektnega partnerstva so jasno razvidne vloge vsakega izmed projektnih partnerjev, ki se dopolnjujejo in ne prekrivajo. Jasno so opredeljeni načini reševanja morebitnih konfliktov. | 0 – neustrezno/nesprejemljivo 1 – delno ustrezno  2 – povsem ustrezno |
| 1. **USPOSOBLJENOST ZA IZVEDBO PROJEKTA** |  | **Možni največ 2 točki** |
| 3.1 Reference in izkušnje prijavitelja / projektnega partnerstva z delom, vezanim na ciljno skupino | Prijavitelj in projektni partnerji imajo v obdobju od 1. 1. 2015 dalje reference na področju vodenja ali izvajanja projektov in programov, vezanih na delo s ciljno skupino javnega razpisa. Upoštevajo se projekti in programi, ki so bili sofinancirani z javnimi viri SLO (proračun RS, proračuni občin, blagajne javnega financiranja), EU sredstvi ali drugimi mednarodnimi viri (npr. norveški ali EGP finančni mehanizem). V kolikor so bili projekti sofinancirani izključno z zasebnimi viri, se pri ocenjevanju ne upoštevajo. | 0 – prijavitelj in/ali kateri koli izmed projektnih partnerjev ima/jo manj kot 1 leto izkušenj[[1]](#footnote-2) 1 – prijavitelj in vsak projektni partner imajo vsaj 1 leto in manj kot 3 leta izkušenj  2 – prijavitelj in vsak projektni partner imajo 3 leta ali več izkušenj |
| 1. **ZAGOTAVLJANJE TRAJNOSTI** |  | **Možne največ 4 točke** |
| 4.1 Vizija in načrt dolgoročnega razvoja VNRC+ | Jasno so predstavljeni vizija in načrt dolgoročnega razvoja posameznih vzpostavljenih VNRC+ ter ukrepi, s katerimi se bodo že v času sofinanciranja projekta ustvarjali pogoji za nadaljnji razvoj posameznih VNRC+ tudi po zaključku financiranja projekta po letu 2029. | 0 – neustrezno/nesprejemljivo 1 – delno ustrezno  2 – povsem ustrezno |
| 4.2 Pričakovani dolgoročni vplivi izvedbe projekta | Jasno so predstavljeni dolgoročnejši pozitivni vplivi izvedbe projekta na romsko skupnost, lokalno prebivalstvo, organe lokalne samouprave in druge lokalne deležnike, kot tudi na morebitne druge deležnike, ki se ukvarjajo oziroma pripravljajo ukrepe za pripadnike romske skupnosti (ministrstva, nevladne organizacije itd.). Pri tem je predstavljeno tudi, na kakšen način bi se lahko spremljali učinki in rezultati izvajanja aktivnosti v VNRC+ na pripadnike romske skupnosti in lokalno skupnost tudi po zaključku sofinanciranja projekta. | 0 – neustrezno/nesprejemljivo 1 – delno ustrezno  2 – povsem ustrezno |
| 1. **SODELOVANJE Z LOKALNO SKUPNOSTJO IN DRUGIMI DELEŽNIKI** |  | **Možnih največ 6 točk** |
| 5.1 Sodelovanje z občinami | Prijavitelj je opredelil sodelovanje in priložil ustrezne dogovore o sodelovanju z občinami. | 0 – sodelovanje ni opredeljeno, prav tako ni priložen noben dogovor o sodelovanju  1 – pri projektih z enim ali dvema lokacijama VNRC+ je opredeljeno sodelovanje in priložen dogovor o sodelovanju z eno občino, pri projektu s štirimi VNRC+ je opredeljeno sodelovanje in priložen dogovor o sodelovanju z eno ali dvema občinama  2 – pri projektih z enim ali dvema lokacijama VNRC+ je opredeljeno sodelovanje in priložena dogovora o sodelovanju z vsaj dvema občinama, pri projektih s štirimi VNRC+ je opredeljeno sodelovanje in priloženi dogovori o sodelovanju z vsaj tremi občinami |
| 5.2 Sodelovanje z drugimi lokalnimi/regionalnimi deležniki | Prijavitelj je opredelil sodelovanje in priložil ustrezne dogovore o sodelovanju z drugimi lokalnimi/regionalnimi deležniki. | 0 – sodelovanje ni opredeljeno oz. ni priložen noben dogovor o sodelovanju  1 – sodelovanje je opredeljeno, priložen je dogovor o sodelovanju z enim do tremi deležniki  2 - sodelovanje je opredeljeno, priložen je dogovor o sodelovanju z več kot tremi deležniki |
| 5.3 Povezovanje izvedbe projekta s programi oz. projekti, ki jih za opolnomočenje Romov načrtujejo ali izvajajo resorna ministrstva | Prijavitelj je predstavil projekte oz. programe, ki jih za ciljno skupino izvajajo resorna ministrstva, in pojasnil, kako jih bo povezal z izvedbo prijavljenega projekta ter kako bo omogočil izvajanje teh vsebin v okviru VNRC+. | 0 – predstavljen ni noben projekt/program resornih ministrstev oziroma nista predstavljena njihova povezava z izvedbo prijavljenega projekta VNRC+ ter izvajanje teh vsebin v okviru VNRC+  1 – za vsak posamezen VNRC+ v okviru projekta\* sta predstavljena eden ali dva projekta/programa resornih ministrstev, prav tako je predstavljena povezava z izvedbo prijavljenega projekta VNRC+ ter izvajanje teh vsebin v okviru VNRC+  2 – za vsak posamezen VNRC+ v okviru projekta\* so predstavljeni vsaj trije projekti/programi resornih ministrstev, prav tako je predstavljena njihova povezava z izvedbo prijavljenega projekta VNRC+ ter izvajanje teh vsebin v okviru VNRC+  *\*vsebine posameznega projekta/programa resornih ministrstev se lahko izvajajo v večih VNRC+* |
| **SKUPNO ŠTEVILO TOČK** |  | **28** |

1. **OBRAZCI IN PRILOGE**
   1. **Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu, in so sestavni del vloge:

* Obrazec št. 1: Prijavnica;
* Obrazec št. 2: Finančni načrt;
* Obrazec št. 3: Izjava prijavitelja o izpolnjevanju in sprejemanju razpisnih pogojev;
* Obrazec št. 4: Izjava projektnega partnerja o izpolnjevanju in sprejemanju razpisnih pogojev.
  1. **Priloge, ki so del razpisne dokumentacije**

Razpisni dokumentaciji so priložene priloge, ki morajo biti izpolnjene v skladu z navodili na posamezni prilogi, in so sestavni del vloge:

* Priloga št. 1: Vzorec pogodbe o sofinanciranju (ni potrebno priložiti k vlogi);
* Priloga št. 2: Označba vloge;
* Priloga št. 3: Vzorec partnerskega sporazuma (ni potrebno priložiti k vlogi);
* Priloga št. 4: Kontrolni seznam za ukrep – DNSH;
* Priloga št. 5: Podatki o dejanskih lastnikih (ni potrebno priložiti k vlogi);
* Priloga št. 6: Dogovor o sodelovanju;
* Priloga št. 7: Življenjepis romskega svetovalca .

### Priloge, ki niso del razpisne dokumentacije in jih morajo prijavitelji oziroma projektni partnerji priložiti sami

* Priloga št. 8: Kopija ustanovitvenega akta ali drugega temeljnega akta;
* Priloga št. 9: Dokazilo o lastništvu ali najemu prostora ali drug pravni akt, iz katerega je razvidna ureditev medsebojnih pravic in obveznosti, vezanih na nepremičnino, skupaj s kopijo tlorisa površine prostora, iz katerega je razvidna namembnost in kvadratura prostorov;
* Priloga št. 10: Dokazilo o izobrazbi romskega svetovalca.

Republika Slovenija

Ministrstvo za delo, družino, socialne zadeve in enake možnosti

1. Pri dodeljevanju točk pri podmerilu 3.1 se upoštevajo izkušnje vseh pravnih oseb, ki sestavljajo projektno partnerstvo. Primer: prijavitelj in en projektni partner imata 2 leti izkušenj, en projektni partner pa ima manj kot 1 leto izkušenj – dodeli se 0 točk. Za dodelitev 1 točke bi morali imeti vsi trije vsaj 1 leto in manj kot 3 leta. [↑](#footnote-ref-2)